**Пастаноўка “Дыпламаваны баран” у новым фармаце.**

**Распрацоўка і сцэнарый Ларысы Глеб**

***Гучыць сучасная музыка. Пад музыку адна дзяўчынка робіць калясо і садзіцца на шпагат, другая таксама садзіцца на шпагат. Хтосьці становіцца на мосцік. Затым становяцца ўсе разам:***

**-         Хочам! Такую байку расказаць, што пад яе ўсе бугуць рагатаць! Але не толькі! Сэнс яе заставіць лепей свет пазнаць!**

***Выходзіць вядучы:*Жыццё байкі Кандрата Крапівы “Дыпламаваны баран” у новым фармаце.**

***2 вядучы:*У адным сяле, не важна дзе**

**Жыў быў баран у чарадзе.**

***(музыка…выходзіць баран)Танец “Лезгінка”***

***1-шы чытач:* Разумных бараноў наогул жа, нямнога,**

**А гэты дык дурней дурнога**

**Не пазнае сваіх варот.**

***3 чытач:* Відаць, што галава слабая.**

**А лоб дык вось надварот.**

**Такога не страчаў ніколі лба я.**

**Калі няма разумніка пабіцца каб удвух.**

***Дзве дзяўчынкі:*Біцца ўдвух.?**

***1-ы хлопчык:* Ксюша, патрымай мой рукзак і пачак семак, я пакажу гэтаму другакласніку, як шасцікласніка не паважаць.**

**Падбягае да старшакласніка і пачынае яго валтузіць.Той адзін раз яму б’е…**

***1-ы хлопчык:*, *выплёўваючы зубы*. Ксюша, аддай мой рукзак, семкі сабе пакінь, лузгаць мне іх усё роўна ужо няма чым**

***Вядучы1 :*А ведаеце, што самая ціхая ў свеце бойня адбылася на сустрэчы бібліятэкараў.**

***Вядучы 2:*Самы дрэнны праціўнік у патасоўцы – спартсмен- бягун. Калі ты мацнейшы, ты яго не дагоніш, а калі ён – ад яго не збяжыш.**

***Дзве дзяўчынкі*:   Што вы? Пры чым тут наш баран?**

***Вядучы 1:* Калі няма разумніка пабіцца каб удвух,**

**Дык ён разгоніцца, ды ў сцену: Бух!**

**У іншага дык выскачыў бы дух, а ён ..нічога.**

***Баран танцуе*. *Затым усе па чарзе пяюць частушкі***

**Як сустрэліся бараны**

**Удваіх на мосце.**

**І прайсці яны не могць**

**Па адной дарожцы.**

**І спытаў адзін баран:   Што стаіш, як барабан?**

**Тут удвух нам не прайсці.**

**Ты мяшаеш мне ісці.**

**Адказаў баран другі,**

**Яго рогі ў дзве дугі:**

**-  Хай мае адсохнуць ногі,**

**Як я зыду я ды з дарогі.**

**Паматаў адзін нагамі,**

**А другі рагамі.**

**Як ты рогам ні круці,**

**А дваіх тут не прайсці.**

**Зверху сонейка пячэ,**

**Знізу рэчанька цячэ.**

**У гэтай рэчцы вельмі рана**

**Патанулі два бараны.**

**Бараноў упартых многа**

**Ды туды ім і дарога.**

**Лепей трэба ўтапіцца, чым**

**Дваім дагаварыцца.**

***Вядучы 2:*І вось за дурасць гэту**

**Яго разумным раз празвалі нейк на смех,**

**А каб двара не перабег, на шыю прывязалі мету.**

***Вядучы 1:*  Вось кажуць і дыплом табе!**

**Што гэта за дыплом?**

**Баран ні бэ ні мя.**

**Аднак жа перад кошкаю пачаў ён ганарыцца**

***Выхад кошкі(Танец)песня перакладзеная (А я не хочу не хочу по расчёту)***

**Як жа мне тут весяліцца**

**І не плакаць на ўвесь свет?**

**Як такому нарадзіцца,**

**Пажываць сабе без бед**

**А вучыцца ён не хоча -**

**Бесталковым хоча быць**

**І не сорам і не брыдка**

**Бараном на свеце жыць**

**Паглядзіце паглядзіце**

**Ён дыплом сабе прынёс.**

**І няма чым ганарыцца**

**Ну, а ён дзярэ свой нос,**

**А вучыцца ён не хоча -**

**Бесталковым хоча быць.**

**І не сорам і не брыдка**

**Бараном на свеце жыць**

***Баран:*-         А што ж ты думала сястрыца?**

**Хіба мне пахваліцца няма чым,**

**Дыплом я заслужыў нарэшце ж галавою!**

**І не раўнуйся ты са мною!**

***Кошка:*-         Аб гэтым лепей памаўчы.**

***Вядучы 1:*-         Сказала яму кошка.**

**Каб ты быў разумнейшы трошка**

**І розумам раскінуць мог авечым,**

**То ўбачыў бы,**

**Што ганарыцца – нечым!**

**Бо заслужыў ты свой дыплом не галавой, а лбом!**

***Усе:*Твой дыплом настолькі не гатовы, што бумага на яго яшчэ дзесьці расце ў лесе (Смяюцца)**

***Па чарзе выходзяць дзеці з прыказкамі і прымаўкамі.***

**“Дзе сіла не можа- там розум дапаможа”**

**“Веды- сіла”**

**“Веды ды навука на варатніку не вісяць”**

**“Бачыць вока далёка, а розум яшчэ далей”**

**“Дзе разумнаму гора, там дурному вяселле”**

**“Галава з кошык, а мазгоў ні крошкі”**

**“Дурнога вучыць, што на вадзе пісаць”**

**“Не ўсякі разумны, хто з галавою.”**

***Пяюць песню на матыў (Во французской стороне на чужой планете)***

**Вось такія бараны любяць пахваліцца**

**Але, як мазгоў няма,**

**Лепей будуць біцца.**

**Што рабіць скажыце нам**

**З гэтым кантынгентам ?**

**Думаць хто заставіць іх**

**Жыць без кампліментаў?**

**Хоць упартасць ім ніяк**

**Не пераджае,**

**Але як нармальна жыць,**

**Ды баран не знае…**

**Хоць бязрогі, хоць рагаты**

**Але як упарты**

**Не паможаш, не ўсадзіш**

**Ты яго за парту.**

***Дзеці становяцца ў акрабатычную фігуру піраміду***

***Усе:*Другі баран ні “бэ” ні “мя” а любіць гучнае імя.**

***Па чарзе двое перакульваюць астатніх, а адзін іх прадстаўляе***

***У канцы ўсе прадстаўляюць свой калектыў “Гарэзлікі”***